ରଣପୁରରେ ଖୋଲାଗଲାନି ଧାନମଣ୍ଡିଃ ସମବାୟ ସମିତି ଆଗରେ ଚାଷୀଙ୍କ ଧାରଣା\nରଣପୁର,୧୨ା୧ (ସ୍ବ.ପ୍ର.)-ସରକାର ଚାଷୀମାନଙ୍କ ଉନ୍ନତି ପାଇଁ କୋଟି କୋଟି ଟଙ୍କାର ଯୋଜନା ପ୍ରଣୟନ କରୁଛନ୍ତି। ତେବେ ଏହା କିଭଳି କାର୍ଯ୍ୟକାରୀ ହେଉଛି ତାହା ଦେଖିବାକୁ କେହି ନ ଥିବାରୁ ସମ୍ପ୍ରତି ଚାଷୀମାନେ ଘୋର ଅସୁବିଧାର ସମ୍ମୁଖୀନ ହେଉଛନ୍ତି। ରାଜ୍ୟ ସରକାର ବିଭିନ୍ନ ଅଞ୍ଚଳରେ ଧାନମଣ୍ଡି ଖୋଲି ଚାଷୀମାନଙ୍କର ଅମଳ ଧାନକୁ କିଣିବା ପାଇଁ ଘୋଷଣା କରିଥିଲେ ମଧ୍ୟ ଅନେକ କ୍ଷେତ୍ରରେ ଏହାର ବ୍ୟତିକ୍ରମ ଘଟୁଥିବା ଅଭିଯୋଗ ହୋଇଛି।\nରଣପୁରରେ ଖୋଲାଗଲାନି ଧାନମଣ୍ଡିଃ ସମବାୟ ସମିତି ଆଗରେ ଚାଷୀଙ୍କ ଧାରଣା\t January 12th, 08:40 AM January 12th, 08:40 AM\nରଣପୁର,୧୨ା୧ (ସ୍ବ.ପ୍ର.)-ସରକାର ଚାଷୀମାନଙ୍କ ଉନ୍ନତି ପାଇଁ କୋଟି କୋଟି ଟଙ୍କାର ଯୋଜନା ପ୍ରଣୟନ କରୁଛନ୍ତି। ତେବେ ଏହା କିଭଳି କାର୍ଯ୍ୟକାରୀ ହେଉଛି ତାହା ଦେଖିବାକୁ କେହି ନ ଥିବାରୁ ସମ୍ପ୍ରତି ଚାଷୀମାନେ ଘୋର ଅସୁବିଧାର ସମ୍ମୁଖୀନ ହେଉଛନ୍ତି। ରାଜ୍ୟ ସରକାର ବିଭିନ୍ନ ଅଞ୍ଚଳରେ ଧାନମଣ୍ଡି ଖୋଲି ଚାଷୀମାନଙ୍କର ଅମଳ ଧାନକୁ କିଣିବା ପାଇଁ ଘୋଷଣା କରିଥିଲେ ମଧ୍ୟ ଅନେକ କ୍ଷେତ୍ରରେ ଏହାର ବ୍ୟତିକ୍ରମ ଘଟୁଥିବା ଅଭିଯୋଗ ହୋଇଛି। ରଣପୁର ବ୍ଲକସ୍ଥ ଏକ ସମବାୟ ସମିତିରେ ଧାନମଣ୍ଡି ଖୋଲାଯାଇ ମାତ୍ର କିଛି କୁଇଣ୍ଟାଲ୍ ଧାନ କିଣିବା ପରେ ଏହାକୁ ବନ୍ଦ କରି ଦିଆଯାଇଥିଲା। ଏ ଘଟଣାକୁ ବିରୋଧ କରି ଶୁକ୍ରବାର ଚାଷୀମାନେ ସମିତି ଆଗରେ ଧାରଣା ଦେଇଥିବା ଜଣାପଡ଼ିଛି। ସୂଚନାଯୋଗ୍ୟ, ୨୦୧୮ ଡିସେମ୍ବର ୩୧ରେ ନୟାଗଡ ଜିଲା ରଣପୁର ବ୍ଲକ ନରସିଂହପୁର ପଞ୍ଚାୟତସ୍ଥ ଏକ ସେବା ସମବାୟ ସମିତିରେ ମଣ୍ଡି ଖୋଲାଯାଇ ଅଞ୍ଚଳର କେତେଜଣ ଚାଷୀଙ୍କଠାରୁ କିଛି ପରିମାଣର ଧାନ ସଂଗ୍ରହ ପରେ ବିଭାଗୀୟ ଅଧିକାରୀମାନେ ମଣ୍ଡିକୁ ବନ୍ଦ କରିଦେଇଥିଲେ ା ଏହାପରେ ଆଉ ମଣ୍ଡି ଖୋଲାଯାଇ ନ ଥିବା ଚାଷୀମାନେ ଅଭିଯୋଗ କରିଛନ୍ତି। ଫଳରେ ୨ଟି ପଞ୍ଚାୟତର ଶତାଧିକ ଚାଷୀ ମଣ୍ଡିରେ ଧାନ ବିକ୍ରି କରି ନ ପାରି ହଇରାଣ ହୋଇଥିଲେ ା ମଣ୍ଡି ବନ୍ଦ ରହିଥିବାରୁ ଦଲାଲମାନେ ଏହାର ଫାଇଦା ଉଠାଇ କମ୍ ଦାମରେ ଚାଷୀମାନଙ୍କଠାରୁ ଧାନ କିଣି ମିଲରମାନଙ୍କୁ ବିକି ଦେଇଥିଲେ। ଏଭଳି ଘଟଣାକୁ ବିରୋଧ କରି ସ୍ଥାନୀୟ ସିପିଆଇଏମ୍ର ବରିଷ୍ଠ ନେତା ହରିଶ୍ଚନ୍ଦ୍ର ମିଶ୍ର, ସମ୍ପାଦକ ଗଦାଧର ପ୍ରଧାନ, ସୁଶିଲ୍ ମହାନ୍ତିଙ୍କ ନେତୃତ୍ୱରେ ନରସିଂହପୁର, ହଂସରା ପଞ୍ଚାୟତର ଚାଷୀମାନେ ସକାଳ ୯ଟାରୁ ନରସିଂହପୁର ସୋସାଇଟ୍ ଆଗରେ ଧାରଣା ଦେଇ ବସିଥିଲେ ା ଖବର ପାଇ ଜିଲା ଯୋଗାଣ ଅଧିକାରୀ ବିକ୍ରମ ମାଝି, ରଣପୁର ଯୋଗାଣ ଅଧିକାରୀ ଦାଶରଥି ସାହୁ ସେଠାରେ ପହଞ୍ଚତ୍ ଧାରଣାରତ ଚାଷୀ ଓ ସିପିଆଇଏମ୍ର ନେତାମାନଙ୍କୁ ବୁଝାଶୁୁଝା କରିଥିଲେ। ପ୍ରଶାସନ ପକ୍ଷରୁ ପ୍ରତି ସପ୍ତାହରେ ଧାନମଣ୍ଡି ଖୋଲି ଚାଷୀଙ୍କଠାରୁ ଧାନ କିଣିବା ପାଇଁ ପ୍ରତିଶ୍ରୁତି ଦେବାପରେ ଧାରଣ ପ୍ରତ୍ୟାହୃତ ହୋଇଥିଲା।
